
Előterjesztés

Vagyonkezelői szerződés megkötésére

(Damjanich János Szakképző Iskola, Gimnázium és Kollégium)
Tisztelt Képviselő-testület!

A nemzeti köznevelésről szóló 2011. évi CXC. törvény 76. § (5) bekezdésében, valamint a köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény 8. § (1) bekezdése alapján, a 2013. január 1-jétől állami fenntartásba kerülő köznevelései feladatok ellátását szolgáló, az önkormányzat tulajdonában álló ingó és ingatlan vagyon a Klebelsberg Intézményfenntartó Központ (KIK)

vagyonkezelésébe kerül, ha az intézményt a KIK működteti.

A 2012. december 14. napján KIK-kel megkötött megállapodás alapján a Damjanich János Szakképző Iskola, Gimnázium és Kollégium intézményünket – a kollégium kivételével – állami fenntartásra és működtetésre adtuk át. Az átadott ingó és ingatlan vagyon tekintetében vagyonkezelői szerződést kell kötni.

A kollégium működtetése továbbra is önkormányzati feladat. 

Tekintettel arra, hogy az oktatási intézmény és a kollégium egy ingatlanon működik, a vagyonkezelői szerződésben rendelkeznünk kell a működtetési költségek megosztására vonatkozóan.

A vagyonkezelői szerződés-tervezetet a tankerületi igazgatónak véleményezésre megküldtük.

Kérem a Tisztelt Képviselő-testületet, hogy az előterjesztés mellékletét képező vagyonkezelői szerződést szíveskedjen jóváhagyni.
Martfű, 2013. február 6.

Határozati javaslat:

…./2013.(II.14.) határozat

Vagyonkezelői szerződés megkötésére (Damjanich János Szakképző Iskola, Gimnázium és Kollégium)
Martfű Város Önkormányzatának Képviselő-testülete megtárgyalta a nemzeti köznevelésről szóló 2011. évi CXC. törvény 76. § (5) bekezdésében, valamint a köznevelési feladatot ellátó egyes önkormányzati fenntartású intézmények állami fenntartásba vételéről szóló 2012. évi CLXXXVIII. törvény 8. § (1) bekezdése alapján, a 2013. január 1-jétől állami fenntartásba kerülő Damjanich János Szakképző Iskola, Gimnázium és Kollégium köznevelési feladatainak ellátását szolgáló, az önkormányzat tulajdonában álló ingó és ingatlan vagyon  Klebelsberg Intézményfenntartó Központ (KIK) vagyonkezelésébe adásáról szóló szerződést, melyet a határozat melléklete szerint jóváhagy.

A Képviselő-testület felhatalmazza a Polgármestert a vagyonkezelési szerződés aláírására.

